生活百宝箱宋词袁去华

# 袁去华

［约公元一一六二年前后在世］字宣卿，江西奉新(一作豫章)人。生卒年均不详，约宋高宗绍兴末前后在世。
剑器近
夜来雨，赖倩得东风吹住。海棠正妖绕处，且留取。悄庭户，试细听莺啼燕语，分明共人愁绪，怕春去。佳树翠阴初转午。
重帘未卷，乍睡起，寂寞看风絮。偷弹清泪寄烟波，见江头故人，为言憔悴如许。彩笺无数，去却寒暄，到了浑无定据。断肠落日千山暮。
瑞鹤仙
郊原初过雨，风数叶零乱，风定犹舞。斜阳挂深树，映浓愁浅黛。遥山媚妩。来时旧路，尚岩花、娇黄半吐。到今日惟有、溪边流水，见人如故。
无语，邮亭深静，下马还寻，旧曾题处。无聊倦旅，伤离恨，最愁苦。纵收香藏镜，他年重到，人面桃花在否？念沉沉小阁幽窗，有时梦去。
安公子
弱柳千丝缕，嫩黄匀遍鸦啼处。寒入罗衣春尚浅，过一番风雨。问燕子来时，绿水桥边路，曾画楼、见个人人否？料静掩云窗，尘满哀弦危柱。
庚信愁如许，为谁都着眉端聚。独立东风弹泪眼，寄烟波东去。念永昼春闲，人倦如何度？闲傍枕、百转黄鹂语。唤觉来厌厌，残照依然花坞。
宋词作者：袁去华