生活百宝箱宋词王沂孙

# 王沂孙

宋末词人。字圣与﹐号碧山﹐又号中仙﹔家住玉笥山﹐亦号玉笥山人。会稽(今浙江绍兴)人。
齐天乐
蝉
一襟馀恨宫魂断，年年翠阴庭树。乍咽凉柯，还移暗叶，重把离愁深诉。西窗过雨，怪瑶佩流空，玉筝调柱。
镜暗妆残，为谁娇鬓尚如许？铜仙铅泪，似斜阳几度？馀音更苦，甚独抱清商，顿成凄楚。漫想熏风，柳丝千万缕。
法曲献仙音
聚景亭梅次草窗韵
层绿峨峨，纤琼皎皎，倒压波痕清浅。过眼年华，动人幽意，相逢几番春换。记唤酒寻芳处，盈盈褪妆晚。
已消黯，况凄凉近来离思，应忘却明月，夜深归辇。荏苒一枝春，恨东风人似天远。纵有残花，洒征衣、铅泪都满。但殷鄞折取，自遗一襟幽怨。
天香
龙涎香
孤峤蟠烟，层涛蜕月，骊宫夜采铅水。汛远槎风，梦深薇露，化作断魂心字。红磁候火，还乍识、冰环玉指。一缕萦帘翠影，依稀海天云气。
几回殢娇半醉，剪春灯、夜寒花碎。更好故溪飞雪，小窗深闭。荀令如今顿老，总忘却、尊前旧风味。漫惜馀薰，空篝素被。
长亭怨慢
重过中庵故园
泛孤艇东皋过遍，尚记当日，绿阴门掩。屐齿莓苔，酒痕罗袖事何限？欲寻前迹，空惆怅成秋苑。自约赏花人，别后总风流云散。
水远，怎知流水外，却是乱山尤远。天涯梦短，想忘了绮疏雕槛。望不尽冉冉斜阳，抚乔木年华将晚。但数点红英，犹识西园凄婉。
宋词作者：王沂孙 宋词翻页： [下一页] 页数： 1/2