生活百宝箱宋词晁补之

# 晁补之

(1053～1110)北宋文学家。字无咎，号归来子。济州巨野(今属山东)人，苏门四学士之一。
忆少年
别历下
无穷官柳，无情画舸，无垠行客。南山尚相送，只离城人隔。
罨画园林溪绀碧，算重来、尽成陈迹。刘郎如此，况桃花颜色。
临江仙
忆昔西池池上饮,年年多少欢娱。别来不寄一行书，寻常相见了,犹道不如初。
安稳锦衾今夜梦,月明好渡江湖。相思休问定何如？情知春去后,管得落花无。
洞仙歌
泗州中秋作
青烟幂处，碧海飞金镜。水夜闲阶卧桂影。露凉时，零乱多少寒螀，神京远，惟有蓝桥路近。
水晶帘不下，云母屏开，冷浸佳人淡脂粉。待都将许多明，付与金尊，投晓共流霞倾荆。更携取床上南楼，看玉做人间，素秋千顷。
水龙吟
次韵林圣予《惜春》
问春何苦勿勿,带风伴雨如驰骤。幽葩细萼,小园低槛，壅培未就。吹尽繁红，占春长久，不如垂柳。算春长不老,人愁春老,愁只是、人间有。
春恨十常八九，忍轻孤、芳醪经口。那知自是、桃花结子，不因春瘦。世上功名，老来风味，春归时候。最多情犹有，尊前青眼，相逢依旧。
宋词作者：晁补之