生活百宝箱宋词彭元逊

# 彭元逊

彭元逊，生卒年不详，字巽吾，庐陵(今江西吉安)人。
疏影
寻梅不见
江空不渡,恨蘼芜杜若,零落无数。远道荒寒，婉娩流年，望望美人迟暮。风烟雨雪阴晴晚，更何须春风千树。尽孤城、落木萧萧，日夜江声流去。
日晏山深闻笛,恐他年流落,与子同赋。事阔心违，交淡媒劳，蔓草沾衣多露。汀洲窈窕馀醒寐，遗佩环、浮沉澧浦。有白鸥淡月微波，寄语逍遥容与。
六丑
杨花
似东风老大，那复有当时风气。有情不收，江山身是寄，浩荡何世？但忆临官道，暂来不住，便出门千里。痴心指望回风坠，扇底相逢，钗头微缀。他家万条千缕，解遮亭障驿，不隔江水。瓜洲曾檥，等行人岁岁。日下长秋，城乌夜起。
帐庐好在春睡，共飞归湖上，草青无地。愔愔雨、春心如腻、欲待化、丰乐楼前帐饮，青门都废。何人念、流落无几。点点抟作雪绵松润，为君囗泪。紫萸香慢姚云文近重阳、偏多风雨，绝怜此日暄明。问秋香浓未，待携客、出西城。
正自羁怀多感，怕荒台高处，更不胜情。向尊前又忆、漉酒插花人，只座上已无老兵。凄清，浅醉还醒。愁不肯、与诗平。记长楸走马，雕弓笮柳，前事休评。紫萸一枝传赐，梦谁到、汉家陵。尽乌纱、便随风去，要天知道，华发如此星星，歌罢涕零。
宋词作者：彭元逊