生活百宝箱宋词周邦彦

# 周邦彦

(1056～1121)年，北宋词人。字美成，号清真居士，钱塘(今浙江杭州)人。有《清真居士集》，后人改名为《片玉集》。
关河令
秋阴里，睛渐向暝，变一庭凄冷。伫听寒声，云深无雁影。
更深人去寂静，但照壁孤灯相映。酒已都醒，如何清夜永？
蝶恋花
月皎惊乌栖不定,更漏将阑,轳辘牵金井。唤起两眸清炯炯，泪花落枕红绵冷。
执手霜风吹鬓影。去意徊徨,别语愁难听。楼上阑干横斗柄,露寒人远鸡相应。
夜游宫
叶下斜阳照水，卷轻浪、沉沉千里。桥上酸风射眸子。立多时，看黄昏灯火市。
古屋寒窗底，听几片、井桐飞坠。不恋单衾再三起。有谁知，为萧娘书一纸？
琐窗寒
暗柳啼鸦，单衣伫立，小帘朱户。桐花半亩，静锁一庭愁雨。洒空阶、夜阑未休，故人剪烛西窗语。似楚江暝宿，风灯零乱，少年羁旅。
迟暮，嬉游处。正店舍无烟，禁城百五。旗亭唤酒，付与高阳俦侣。想东园桃李自春，小唇秀靥今在否？到归时、定有残英，待客携尊俎。
宋词作者：周邦彦 宋词翻页： [下一页] 页数： 1/6