生活百宝箱宋词苏轼

# 苏轼

(1037～1101)，字子瞻，又字和仲，号“东坡居士”，谥号“文忠”，眉州眉山(即今四川眉州)人，是北宋着名文学家、书画家，散文家和诗人。
卜算子
黄州定惠院寓居作
缺月挂疏桐，漏断人初静。谁见幽人独住来，飘渺孤鸿影。惊起却回头，有恨无人省。拣尽寒枝不肯栖，寂寞沙洲冷。
临江仙
夜饮东坡醒复醉,归来仿佛三更。家童鼻息已雷鸣,敲门都不应，倚杖听江声。
长恨此身非我有,何时忘却营营。夜阑风静彀纹平,小舟从此逝，江海寄余生。
定风波
莫听穿林打叶声，何妨吟啸且徐行。竹杖芒鞋轻胜马，谁怕！一蓑烟雨任平生。
料峭春风吹酒醒，微冷，山头斜照却相迎。回首向来萧瑟处，归去，也无风雨也无晴。
青玉案
送伯固归吴中
三年枕上吴中路，遣黄犬，随君去。若到松江呼小渡，莫惊鸳鹭，四桥尽是、老子经行处。辋川图上看春暮，常记高人右丞句。作个归期天定许，春衫犹是，小蛮针线，曾湿西湖雨。
宋词作者：苏轼 宋词翻页： [下一页] 页数： 1/3