生活百宝箱宋词柳永

# 柳永

柳永 原名三变，字景庄。后改为名永，字耆卿，因排行七，又称柳七。约生于宋太宗雍熙四年(987)，卒于宋仁宗皇佑五年(1053)。
少年游
长安古道马迟迟，高柳乱蝉嘶。夕阳岛外，秋风原上，目断四天垂。
归云一去无踪迹，何处是前期？狎兴生疏，酒徒萧索，不似去年时。
蝶恋花
伫倚危楼风细细，望极春愁，黯黯生天际。草色烟光残照里，无言谁会凭阑意？
拟把疏狂图一醉，对酒当歌，强乐还无味。衣带渐宽终不悔，为伊消得人憔悴。
采莲令
月华收,云淡霜天曙。西征客、此时情苦。翠娥手,送临歧、轧轧开朱户。千娇面、盈盈伫立,无言有泪,断肠争忍回顾？
一叶兰舟,便凭急桨凌波去。贪行色、岂知离绪,万般方寸，但饮恨、脉脉同谁语？更回首、重城不见，寒江天外，隐隐两三烟树。
八声甘州
对潇潇暮雨洒江天，一番洗清秋。渐霜风凄紧，关河冷落，残照当楼。是处红衰翠减，苒苒物华休。惟有长江水，无语东流。
不忍登高临远，望故乡渺邈，归思难收。叹年来踪迹，何事苦淹留？想佳人妆楼凝望，误几回天际识归舟？争知我、倚阑干处，正恁凝愁？
宋词作者：柳永 宋词翻页： [下一页] 页数： 1/4