生活百宝箱宋词周密

# 周密

(1232-1298)，字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴(今浙江湖州)。
曲游春
禁苑东风外,囗暖丝晴絮,春思如织。燕约莺期，恼芳情偏在，翠深红隙。漠漠香尘隔，沸十里、乱丝丛笛。
看画船尽入西冷，闲却半湖春色。柳陌，新烟凝碧。映帘底宫眉，堤上游勒。轻蝶怨良宵岑寂。正满湖碎月摇花，怎生去得？
花犯
水仙花
楚江湄，湘娥再见，无言洒清泪，淡然春意。空独倚东风，芳思谁寄？凌波路冷秋无际。
香云随步起，漫记得、汉宫仙掌，亭亭明月底。冰丝写怨更多情，骚人恨枉赋芳兰幽芷。春思远，谁叹赏国香风味？相露，一枝灯影里。
玉京秋
烟水阔，高林弄残照，晚蜩凄切。碧砧度韵，银床飘叶。衣湿桐阴露冷，采凉花时赋秋雪。叹轻别，一襟幽事，砌虫能说。
客思吟商还怯，怨歌长、琼壶暗缺。翠扇恩疏，红衣香褪，翻成消歇。玉骨西风，恨最恨、闲却新凉时节。楚箫咽，谁寄西楼淡月。
瑶华
朱钿宝囗，天上飞琼，比人间春别。江南北上，终未见、漫拟梨云梅雪。淮山春晚，问谁识、芳心高洁？消几番、花落花开，老了玉关豪杰。
金壶剪送琼枝，看一骑红尘，香度瑶阙。韶华正好，应自喜、初乱长安蜂蝶。杜郎老矣，想旧事花须能说。记少年一梦扬州，二十四桥明月。
宋词作者：周密 宋词翻页： [下一页] 页数： 1/2